  Майя Бывальцева Сылӥӟ шур вамен выжлэсь кыксэ ик чурзэ таяз арняе усьтозы. Иворъёсъя «Удмуртия» агентстволэн корреспондентэзлы со сярысь веразы кунпуш ужъёсъя министерствоысь ГИБДД-лэн элькунъя управлениысьтыз нырысетӥ ёзэтаз. «ГИБДД-лэн управлениысьтыз сюресъёсъя инспекция милемлы ивортӥз, 2–3 нунал ортчыса, кык пала ик мынон усьтэмын луоз шуыса», — веразы нырысетӥ ёзэтын. Тодэ вайытом, выжез тупатыны кутскизы таяз арын куартолэзе. Нырысь ик чакламъя, ужъёс 31-тӥ гудырикошконозь кыстӥськыны кулэ вал. Но пӧсьтолэзе ивортӥзы ни, сюресчиос ужанрадлыкез 20 нуналлы азьпалто шуыса. Тегъёс: Авто Якшур-Бодья Удмуртия тупатъянужъёс  